Oletko nähnyt sovelluksen latausmäärät?
Miljoonissa. Se on ilmiö.
Yas, älä viitsi. Whitney juonii teistä syntipukkia.
En maalaile piruja vaan totuuden. Hän on patologinen valehtelija.
Miksi haluat aina horjuttaa vakauttani? Aviomieheni vakautta?
Miksi haluaisit hyötyä perustuksieni räjäyttämisestä?
Ei tämä ole henkilökohtaista, Yas.
Onko kukaan sanonut noin tosissaan?
Meidän kuuluu suojata toisiamme, joten usko tämä:
Hän ei ole harrastelijasosiopaatti vaan rikollinen.
Älä syytä itseäsi, kun hän sai sinut ansaan.
Mistä sinä oikein puhut?
Valitan, mutta kuvio on kiistaton.
Kysy Whitneylta Tony Daystä, hänen Afrikan-pomostaan -
ja tekaistuista taseista.
-Mikään siitä ei ole totta, Yas. -Vai niin.
Entä mitä sinä hyödyt, jos onnistut vakuuttamaan vielä muutaman lisää?
Et edes tunne häntä. Sinustakin voisi hyvin väittää, -
että olet itsetunto-ongelmien ja ylipätemisen vyyhti.
Ei se silti ole totta.
Muotoilen tämän niin, että egosikin ehkä kuuntelee.
Sinua huijasi mies, joka piti sinua ja miestäsi narreina.
Sinä maalaat aina maailmasta kuvan, jolla tienaat.
Mitä oikeasti haluat?
Haluat Henryn eroavan, jotta kurssi laskee.
Olet palkkasoturi, Harper. Luoja sentään!
Sinussa ei ole enää empatiaa jäljellä.
Vain sen jäljitelmä, jolla saat muut ansaan.
Hyvä on.
Emme sulje Tender-positiota.
Vakaumuksemme on suurempi kuin koskaan ja sen lisäksi vahva näyttö, -
jonka esitän huomenna ALPHA-konferenssissa.
Loppuun saakka vai?
Loppuun saakka.
Pitäisi kai kutsua vartijat saattamaan sinut ulos.
Sopii kokeilla.
Hei, minä tässä. Sain viestisi SternTaosta.
Tunnet varmaan olevasi yksin.
Halusit kuulla ääneni, joten kuuntele.
Tulen tapaamaan sinua neljännesvuosikatsauksen jälkeen.
Älä tee mitään, mitä katuisit. Pysy vahvana ja pidä katse maalissa.
Hänen tulee kiusausta vastustaa
Kun toinen kansakunta houkuttaa
Sillä hän engelsmanni on!
Hän engelsmanni on!
Rakas Henry, sangossani on reikä.
Hän engelsmanni on!
Hetki vielä, kuomaseni.
-Hittoako sinä täällä teet? -Anteeksi. Kuljin harhaan...
-Kun mieheni peseytyy! -Etsin paikkaa soittaa.
Toin teille kukkia. Pieni tupaantuliaislahja.
Yasmin, rauhoitu. Älä räyhää pikkuasioista.
Melko tylyä.
Kusipäisyys kertoo yleensä siitä, ettei valittamisen aihetta ole.
Mihin aikaan illastamme?
-En voi liittyä seuraanne. -Tulit syömään.
Halusin varmistaa, että olonne ovat mukavat.
Soitan pari puhelua. Kauppaministeri tulee huomenna.
Vilpittömät pahoitteluni.
Soita minulle.
Oliko tuo tarpeen? Hän vuokraa taloa meille.
-Tiesitkö, että hän oli täällä? -En tietenkään.
Nautitko siitä, että hän haluaa naida sinua?
Mitä hittoa höpiset?
En ole ääliö, Henry. Kerroit imeneesi munaa Winchesterissä!
Kulta, se oli koulussa, käytännössä vankilassa.
Sitä ei lasketa. Koulussa saa homoilla.
Onpa rauhoittavaa.
Tiedämme, että presidentti tekee diilejä.
Mikään ei estä meitä tekemästä samoin, kunhan diili käy kaikille osapuolille.
Eurooppalaiset ymmärtävät presidentin väärin.
Hän haluaa vähemmän säätelyä ja vapaampaa liikkumista.
Pesäeroa sodanjälkeisiin ehtoihin.
Kukaan ei taida tietää strategiaa.
Jotkut uskovat, että amerikkalaiset kyllästyivät -
ja valitsivat narsistisen dementikon räjäyttämään kaiken, -
jotta heidän lapsensa saisivat työläisten palkat -
ja rakentaa vempeleitä "Valmistettu USA:ssa" -leimalla.
Olemme kiitollisia tapaamisesta ja kun käytätte Tenderiä testinä -
hieroessamme kauppasopimusta.
En halunnut sanoa tätä eilen, mutta...
Mitä?
Whitneyn lähdettyä haistoin viinan hengityksessäsi.
No, minä olen korjannut suhteeni alkoholiin.
Jaahas. Oppikirjaesimerkki järkeilystä.
En jaksa tuollaista.
Olen oma mieheni. Niinhän sinä aina sanot.
Milloin aloit taas juoda?
Join lasin samppanjaa WebHorizonin jälkeen.
Antoiko Whitney sen?
Hällä väliä? Halusin sitä.
Olen vain huolissani, koska vaikutat olevan niin...
voimiesi tunnossa, että luulet voivasi hallita sitä, mutta et voi.
Arvaa, mitä minä luulen? Sinä taidat haluta, että menetän hallinnan.
Koska sitten sinä olet tarpeellinen.
Harper tuli puheilleni eilen.
Älä päästä sitä ämmää enää konttorille. Hän ei kestä onneasi.
Olemmeko liian höveleitä Whitneylle?
Hän vääristää todellisuutta, kunnes tuhoaa meidät, -
ja vielä jollain ilveellä tienaa sillä.
Luotimmeko Whitneyyn liian helposti?
Me ja koko muu maailma. Se on melkoinen saavutus.
Ehkä hän ansaitsee vähän kunnioitusta.
Väitätkö kurssia vastaan ja horjutatko taas menestystäni -
juuri kun olen toipumassa?
Toipumassa?
Yas, minä en tiedä oikeaa tapaa rakastaa sinua.
Miten niin?
En tiedä, onko oikea tapa rakastaa -
osoittaa sinulle asiat, joita et ymmärrä.
Vai onko rakastavampaa sietää harhojasi?
Etkö tajua, että muut näkevät, miten läpinäkyvä olet?
Luuletko, etten ymmärrä, ettet siedä sitä, kun olen huomion keskipisteenä?
Minä en voi raivata sinulle omaa paikkaasi maailmassa.
Olen juuri menossa syömään tilintarkastajan kanssa.
Onpa Whitillä erikoinen tapa huijata.
Nähdään kotona, kulta. Hei sitten.
Saatan tarvita lisäapua tilintarkastuksen kanssa.
Whitneyn mukaan täytämme vaatimukset turhankin tarkoin.
USA:ssa on omat poikkeuksensa.
-Luulin, että toimitte globaalisti. -Teknisesti ottaen.
Ehdottaisin nöyrästi teettämään sen USA:n standardien asiantuntijalla.
Minä arvostan sinua, Jacob.
En sivistymätöntä kuhnuria, jota ei kehtaa viedä illalliselle.
Joissain tapauksissa Iso-Britannia ja USA -
toteavat tilintarkastus- vaatimukset yhdenvertaisiksi.
Pyrimme siihen.
Oletko ihan varma?
Kun vien sinut ulos, sitä ei pilata puhumalla rahasta.
Hienoa, kiitos.
Lupasin itselleni pullon tätä 40-vuotislahjaksi, -
mutta hinta ei sallinut sitä.
-Mitä me juhlimme? -Pitkäaikaisia suhteita.
Kiitos.
Suo anteeksi tietämättömyyteni, -
mutta selitä, miten tilintarkastajan suositus toimii.
On tarkistuslistoja, kenttätyötä ja takauksia.
Sitten tulee joko puhdas raportti, huomautuksia tai hylkääminen.
-Mitä suosittelette? -Hyväksyntää huomautuksin.
Eli?
Ongelmia löytyy, mutta talous näyttää pääosin vakaalta.
Kukaan ei kadehdi sitä, että joudut tulkitsemaan mutkikasta tasetamme.
Todennäköisyyslaskelmien mukaan aukot Tenderin mittaluokan taseessa -
johtuvat yleensä maksuviiveistä talousalueiden välillä -
tai paikallisista kirjauskäytännöistä, eivät mistään sen vakavammasta.
Turha epäillä pahaa tahtoa, jos syy voi olla epäpätevyys.
-Nähdäkseni Whitney on moitteeton. -Ei kukaan ole täydellinen.
-Tilataanko? -Älähän nyt, Jacob.
Tenderissä ei ole kotiintuloaikoja.
Siinä tapauksessa, sláinte!
-Kippis. -Kippis.
-Kyllä on hyvää. -Niin. Kannatti odottaa.
Oikein hyvää.
Rakas Henry, sinun on oltava se, joka tuo toiselle turvaa -
kun tämä on vilpittömästi oma itsensä.
Kaikki haluavat sinut.
Sinä olet sen kaiken arvoinen. Kaikki haluavat sinut.
Olen melko varma, ettei vaimoni rakasta minua.
Harmittaa, kun annoin sinun kännätä.
Raittius parantaa vain tuotteliaisuuttani.
Jos olisin muslimi, olisin jo miljardööri.
Luin kerran isäni päiväkirjamerkinnän. Siinä luki:
"Maailma on täynnä strippareita, sorbettia ja fluoresenssia."
"Sitä ei halua olla missään muualla."
Hän kai unohti sen, kun tappoi itsensä.
Ehkä tämän kummempaa ei olekaan. Euforiaa.
En koskaan uskonut itsemurhaan.
Äitini yritti sitä. Isäni hakkasi häntä säälittä.
Noinkohan uskon tuon?
Miksi kaikki elämässäsi kuulostaa huonolta romaanilta?
En ole mikään fosfaattidynastian perillinen.
Etpä varmaan.
Ei hätää, minulla on paljon keskiluokkaisia ystäviä.
Pieni vilpillisyys ei haittaa, kunhan sydän on puhdas.
Niin tunsin Lumia kohtaan.
Vaikka ihmiset puhuivat mitä, sydämeni oli eheä, järkkymätön.
Rakas Henry. Mitä jos minussa ei ole monia kerroksia?
Olen iloinen, kun tunnen sinut.
-Minne matka? -Minun pitää ehtiä lennolle.
Ahaa, no...
Minä tässä sitten jatkan hommaa.
Kuten aina ALPHA:ssa, meillä on kunnia esitellä tulevaisuuden ajattelijoita.
Kun alan puhua, seiso oven vieressä ja ohjaa väkeä sisään.
Eritoten pressilätkällä varustetut.
Muistatko, kuinka panikoit loppukokeessa? Älä tee niin.
Harper Stern SternTaosta ei esittelyjä kaipaa.
Hei vaan!
Hyvät naiset, sen sijaan, että suoltaisin sontaa menestyksestä, -
haluan tarjota teille eturivin paikan näkemään, -
kuinka tämä nainen hoitaa työtään parhaansa mukaan.
Tender. Se on meille kaikille tuttu.
Tender valuoidaan yhä kasvavaksi fintech-firmaksi, -
mutta sen nykyinen markkina-arvo eroaa täysin sen riskiprofiilista.
Oman analyysimme mukaan -
suuri osa Tenderin tuloista voi olla tekaistu.
Silmänkääntäjälle harhautus on avainasemassa -
tempun toistuvassa onnistumisessa.
Sen muuntuminen pankiksi ja talletusten kerääminen -
on pelkurimainen ja moraaliton yritys haudata vanhat talousrikkeet -
entistä mutkikkaampaan tilitysverkostoon.
Mutkikkuus on keskeistä siinä, miten se viettelee ja hämää -
sijoittajia, valvontaviranomaisia ja jopa hallituksia.
Yhtiö ei halua huomiomme suuntaavan siihen, -
mutta markkinoiden pitäisi tutkia Tenderin vanhoja tilejä -
ja sen perusliiketoimintaa maksunvälittäjänä.
DCF-analyysimme antaisi osakkeen arvoksi 12 puntaa, -
jos määritämme 2 - 3 miljardin arvon -
yhtiön ydinliiketoiminnalle.
Mutta siihen ei ole laskettu nimellisarvoa...
Muotoilen toisin, olematonta arvoa, -
joka yhtiön Afrikan- ja Aasian- hankinnoilla nähdäksemme on.
Me teimme sen, mitä kukaan muu ei vaivautunut tekemään -
ja menimme suoraan lähteelle.
Näiden yritysten käteisvirtojen laadusta ei ole enää epäilystäkään.
Yhteensä hälyttävät kirjanpitoaukot, selittämätön käteisvelkasuhde -
tekaistut hankinnat, todellisuudessa kestämätön arvonmääritys -
sekä luvassa olevat tarkastukset luovat jyrkimmän laskuskenaarion, -
mitä olemme markkinoilla nähneet.
Siksi seison tänä aamuna edessänne kertomassa, -
että pessimistinen positiomme on nyt rekursiivinen.
SternTao määrittää Tenderin osakkeen hinnaksi nolla puntaa ja nolla pennyä.
Se on sadan prosentin lasku nykykurssista.
SternTao haluaa myös ylimalkaisten valvontatoimien tiukentamista.
Tämän täytyy poikia uutta ärhäkkyyttä, -
uuden tilintarkastuksen ja pätevien taloustietojen julkistuksen.
Menneisyyden tapaukset, kuten Enron, Valeant ja Luckin -
opettavat, että konkurssikypsän shorttaus on aina tuottoisaa.
Shorttaussektori on räjähdysvalmis.
Kaikki tiet johtavat nyt karhumarkkinoille.
Keisarin vaatteet riisuttiin jo aikaa sitten.
Hän on alasti ja peloissaan, kuten kuuluukin.
Yleinen mielipide muuttuu ja lankeemus on nopea.
Ei koskaan "jos", vaan "kun".
Ja se "kun" on nyt. Kello käy.
Kiitos.
Hän odottaa minua.
-Missä hän on? -Herra Day on Lontoossa.
Lontoossa? Miksi hitossa Lontoossa?
-Haloo. -Henry, missä hitossa olet?
-Näitkö, mitä Harper teki kurssille? -Rauhoitu nyt.
Minä... Olen vähän pahassa paikassa.
Miten voit tehdä näin minulle?
Vannoit, ettet tekisi enää näin. Missä olet?
Annoit minun istua täällä taas tuntikausia pahinta kuvitellen!
Miten voit tehdä näin rakkaallesi?
Henry, nyt kerrot missä olet, heti paikalla!
Rakas Henry. Se, jolla on kaikkea, saa vielä lisää.
Vaan osattomilta otetaan se vähäkin pois.
Laskeudumme Cityn lentokentälle 20 minuutin päästä.
Lontoossa on leuto sää, 15 astetta lämmintä -
ja kirpeä koillistuuli.
Rakas Henry. Olen patologinen optimisti.
Rakas Henry, olemme liian lähellä menettääksemme uskomme.
Rakas Henry, meidät on ohjelmoitu elämään.
-Halberstram! -Volyymissa on piikki.
Kurssi viittaa suuren mittakaavan lyhyeksi myyntiin.
Markkina-arvon miljardilasku vaatinee koordinoidun reaktion.
Joku typerys antoi SternTaon valheille julkaisuväylän -
ja markkinat nielivät ne.
Strategia pitää. Emme neuvottele terroristien kanssa.
-Onko Yasmin linjalla? -Molemmat kateissa.
Häipyikö viestintäpäällikkömme? Mahtava ajoitus.
-Ehkä ylennys oli virhe. -Ymmärrän.
Meillä on pari vaihtoehtoa.
Neuvottelu lainaehdoista, jonkinlainen siltarahoitus...
Sekä pienempiä liikkeitä kuten kulujen karsiminen tai irtisanomiset, -
ei-ydintoiminnan, kuten Afrikan- ostojen ja muiden sivupisteiden myynti.
Meidän tulee arvioida statuksemme Basel III -sopimukseen nähden -
sekä ensi- ja toissijaisen pääoman tilanne.
-Nyt ei ole puhe käteistilanteesta. -Täytyy olla.
Jos kurssi vielä laskee, Pierpoint voi vaatia rahansa takaisin.
Rahaa voi kerätä myös maksujen lykkäyksillä tai asiakasdatalla.
Ei käy kenellekään, jolla on täällä mitään moraalia.
Miksi puhumme tästä totena? Pelkkä sontamyllyhän se on.
Ferdinand, pelaa aikaa Pierpointin ja hallituksen kanssa.
Hinta korjaantuu kunnon mediaesiintymisen myötä.
-Koordinoin sen palattuani Accrasta. -Selvä.
Tulen sinne. Hei sitten. Burgess soitti. Tony Day on mukana.
Hän on jo lennolla ja laskeutuu illalla. Aamiainen on seitsemältä.
Hän tekstaa sijainnin aamulla. Minä lähden sinne.
Haluatko apuvoimia?
-Kuulostaa hyvältä. Hoida sinä se. -Harp!
CNN:n mukaan Halberstram puhuu sen lähetyksessä huomenaamuna.
Hän tuskin haluaa meidän käyvän häntä vastaan suorassa lähetyksessä -
-ja sotkevan propagandaansa. -Ehkä tehdään sitten niin.
Unohdin muuten kertoa, että näin Preston Carnahanin yleisössä.
-Crotona Parkista. -Jesse Bloomin uusi sijoitusjohtaja.
-Rakentaako hän kauppoja? -Bannerman, milloin USA aukesi?
-Tuota... Kolme minuuttia sitten. -Miten Tender liikkuu?
Sitä myydään Jenkeissä vimmatusti.
-Se on laskenut 20 prosenttia. -Voitko päivittää taulun?
Ketä varten tuo analoginen paska on?
Meitä. Katso sitä suoraan ja pohdi.
Lisää nollat, pelkuri.
-Voi luoja. -Voi äiti!
Kolme milliä voitolla. Mikä saavutus. Meistä kirjoitetaan kirjoja.
Punaiselta mustaan.
Pörssielämäni rinnastuu täysin elämääni Metsin kannattajana.
Sitä häviää yhtenään uusilla ja usein jännittävän kekseliäillä tavoilla -
ja rukoillee vastavoimaa, ihmeen kaupalla tulevaa putkea, -
joka herättää jälleen henkiin!
Harpoon, en voi uskoa tätä, -
mutta annoit minulle juuri suosikkipäiväni rahoitusalalla, -
ja olemme vasta pienesti voitolla.
-Tuntuuko hyvältä? -Kyllä kai sitten.
Minun pitää ehkä laatia tiedote päivän myynnistä.
Se on Yasminin vastuulla, mutta oikea työ on hänelle vierasta.
Hän on nuuskinut asioita. Hän pakotti penkomaan kalenteriasi.
Hän pyysi saada nähdä meilimme. Hän saattaa puhua lehdistölle.
-Tietääkö hän, mitä teet hyväkseni? -Ei.
En kertonut hänelle, kuinka vaikeaan asemaan olen joutunut takiasi.
Oloni on ollut turvaton Abu Dhabista asti.
Kun Dolly-serkkuni temppuili kanssanne.
En sano mitään.
Luuletko, että perseeni estää näkemästä sontasi läpi?
Vanha assistenttisi, jolla oli muka Crohnin tauti.
Soittelin välitysfirman tytöille, ja hän oli meikäläisiä.
Hänestä ei ole kuultu pestisi jälkeen.
Tiedät, miksi sait pestin ja sen edut.
Äläkä kutsu Dollya serkuksesi. Tiedämme, mikä hän on.
Hän on tyttö. Entä edellinen assistenttisi?
Maksoitko hänet hiljaiseksi? Vai pahempaa?
Missä hän oikein on? Ehkä minun pitäisi puhua medialle.
-Mitä haluat? -500 000 dollaria.
-Painu helvettiin. -Hyvä on, 750.
Sekö on kunnianhimosi raja? Vedä käteen.
Olen nähnyt otsikot, horo.
Sinun pitää alkaa vastata kysymyksiin.
Lisää se palkanmaksuun, jos sitä enää on.
Vain yksi poikkeama lisää heidän löydettäväkseen.
Esitän kysyjille tyhjäpäistä assaria, kuten toivoit.
-"En minä mitään tiedä." -Et tiedäkään!
-Mitä väliä sillä on? -En anna penniäkään.
Elä sitten tekojesi seurausten kanssa, senkin tyrkkyluuseri.
Harper Stern.
Onko sinulla lempikappaletta klassisessa musiikissa?
Minulta kysyttiin sitä kerran kampuslehden jutussa.
En tiennyt yhtään, mitä sanoa.
En minäkään tietäisi.
Ehkä siksi näytin sinulle niin paljon itsestäni niin pian.
On varmasti uuvuttavaa elää joka hetki tietäen, -
että yksi kysymys voi tuhota sinut täysin.
Entä kun sinä puhut ohi suusi?
Älä sano, ettet joudu tanssimaan sosiaalisen miinakentän, -
heidän ivallisten käytöstapojensa, absurdien luokkaerojen -
ja hurskastelun läpi.
Suurin virheeni oli muuttaa Tender -
tälle kusiselle historiantutkielmasaarelle.
Olisit jäänyt maahan, jossa ei piitata, mistä rahasi tulevat.
Pidät minua varmasti kaksinaamaisena, mutta kaltaisiani on miljoonia.
Teet varmasti psykologista akrobatiaa -
vakuuttaaksesi itsellesi, että olet rivitapaus.
Whitney, sinä olet rakennelma.
Älä pelkistä asiaa noin.
Toki tiedän Solomon Aschista ja Milgramin kokeista.
Ihmisen halu tulla petetyksi on käytännössä DNA:ssa.
Sen hyödyntäminen on pelkkää bisnestä. Tender on aito liikeyritys.
Talletus- ja käyttäjäkanta todistavat sen.
Meistä on tulossa Z-sukupolven suosituin pankki.
Anna jo olla, Whitney.
Erityistilintarkastus tuskin löytää firmastasi muuta -
kuin Frankenstein-taseen täynnä temppuja ja salalokeroita.
Siirtolaisena tiedät, että tuleminen ratkaisee elämässä, ei oleminen.
Olet huijari historiallisen rikoksen motissa.
-Sinä janoat läheisyyttä. -Itse soitit minulle, Whitney.
Sain kylmiä väreitä, kun puhuit hautajaisista niin käytännöllisesti.
Hautajaisilla on tarkoituksensa. Ne ovat surun rituaali.
Kyse on inhimillisestä tarpeesta käsitellä sitä.
Ehkä et ole kokenut surua.
-Vanhempani elävät yhä. -Minun äitini kuoli hiljan.
-Auttoivatko hautajaiset? -En mennyt niihin.
Millainen ihminen ei mene äitinsä hautajaisiin?
En tiedä, ehkä hirviö.
Mä tahdon tanssia jonkun kanssa
Mä tahdon kiihkon tuntea jonkun kanssa
Jee, tahdon tanssia jonkun kanssa
Joka muakin rakastaa
Rakas Henry.
Miten pysyä hyveellisinä, kun houkutus on niin suuri?
Haloo.
Hei. Jonah, minä täällä.
En ollut varma, vastaisitko.
Hanki juristi tai tapa itsesi. Kumpi sitten onkaan halvempaa.
Tony Day pitää löytää.
Olisi haitallista, -
jos herra Day tai muut heikot lenkit puhuisivat meitä vastaan.
Heillä on menetelmänsä ihmisille, jotka esittävät vääriä kysymyksiä.
Voimme tarvittaessa viestittää, että hän poikkeaa ruodusta.
Minusta tätä ei tarvitse viedä pitemmälle.
Voimme hoitaa tilanteen väkivallatta.
Hyvä tietää, että sinullakin on rajasi.
Tiedät hyvin, etteivät nämä ihmiset välitä rajoista.
Tiedän, etten saisi udella, mutta miten sekaannuit heihin?
Razoblatšenije. Onko tuttu sana?
Se on venäjää ja tarkoittaa "paljastumista".
Paljastumisen uhan neuvotteluvoimaa.
Mitä teit heidän hyväkseen?
Varastin kulkuluvan.
He halusivat kuvan IBN:n asiakkaista.
Nimet, varallisuudet, rahankäyttötavat...
Lisää painostuskeinoja.
Vastineeksi he raivasivat minulle tien talousjohtajaksi vuosikymmenessä.
Näin jälkikäteen miettien järkeilin asian huolestuttavan helposti.
Tiesitkö, keitä he olivat?
En moneen vuoteen.
Tietynlaisen palvelun jälkeen minulle valkeni, -
että minut löysi Cozy Bear, SVR:n ja FSB:n IT-haara.
Yhtiön olemassaolon jatkumisen yksityiskohdat -
eivät ole meidän huolemme.
Narratiivi on nyt tärkein.
Kukaan ei saa poiketa tarinasta. En minä, et sinä, eikä Day.
Rakas Henry. Onko mikään yllätys, että hakeudumme valta-asemaan, -
kun olemme aina itseämme suurempien voimien armoilla?
Haluatko jäädä yöksi?
Äidistä oli outoa, että lähdit ravintolasta minun kanssani.
Minä jään.
Sepä hyvä. Viet vielä isäukolta hengen.
En ikinä. Rakastan häntä liikaa.
Minä... Minäkin rakastan sinua, kulta.
Voimmeko tilata jälkiruokaa?
Isä, onko kaikki hyvin? Isä?
Näin TopJawsin arvostelun hotellin uudesta ravintolasta.
He tekevät kuulemma hyvää shabu-shabua.
Mitä vain haluat, kulta!
-Onko sinulla aina huone täällä? -Varalla.
-Tee oloni suureksi. -Kyllä, isi.
-Niin? -Paikannusongelma on hoidettu.
Day tapaa SternTaon ja FinDigestin aamiaisella.
Claridge'sissa seitsemältä.
Rakas Henry.
Vaurauteen voi parhaiten verhota todellisen tilanteemme.
-Helvetti. -Istu alas.
Istu alas. Älä sano mitään.
Alle viiden minuutin päästä ovesta tulee kaksi ihmistä.
He eivät tunne sinua eivätkä ole auttaneet sinua.
Kauniista puheista viis, heitä ei kohtalosi kiinnosta.
He pitävät sinua avunantajana.
He käyttävät sinua edistääkseen talouttaan ja asemaansa.
Minä näin sinussa arvoa. Nostin tuntemattomuudesta ja annoin kaiken.
Olen kiitollinen siitä, mutta mitä apua siitä nyt on?
Kaikki on johtanut tähän pisteeseen. Meidät on piiritetty.
-Tarvitsemme yhtenäisen rintaman. -Tuntuu kuin eläisin veitsi kurkullani.
Niin elätkin.
Me kaikki elämme. Se on potentiaalimme taakka.
Heidän on liian helppo kutsua meitä rikollisiksi.
Me olemme veljiä.
Muistatko, kun löysin sinut konkurssikypsänä?
Tein sinusta menestyksen. Ovatko kilpailijamme viattomia?
Herää jo.
Maineemme nielee kaiken, mitä teimme päästäksemme tähän.
Ei valheesta voi tehdä jälkeenpäin totta.
Katso nyt itseäsi. Epäröit Valhallan porteilla.
-Minua pelottaa, Whit. -Burgess kello 7.
-Voi pökäle. Onko tuo Whitney? -Ovela paskiainen.
Älä heitä katso vaan minua. Ajat itsesi köyhyyteen ja kurjuuteen.
Jos uskot tyhmänä johonkin luvattuun suojeluun tai lievennykseen, -
se ei säästä sinua siltä hetkeltä, kun heräät kolmen tähden läävästä, -
eikä kukaan soita tiistaiaamuna, -
ja tajuat, miten alas olet vajonnut. Hyvä, että pelkäät.
Teet elämäsi suurimman virheen. Hei!
-Whitney Halberstram. Hauska tavata. -Tiedetään.
Nauttikaa aamiaisesta. Mustikkaletut ovat kuulemma erinomaisia.
Älä anna hänen pelotella. Haluatko kahvia tai...?
En. Join jo yhden, kiitos.
Ymmärrämme, miten paljon vaatii tavata meidät näin.
Teet oikean päätöksen.
Kyllä vain, joo... Toivon niin.
-Olet yksin studiossa. -Hyvä juttu.
Kolmoskamera valmiina.
Älä painosta epätoivoista vihollista liikaa.
-Anteeksi kuinka? -Kiitos.
Kun piirität armeijan, jätä pakotie vapaaksi.
Minun pakotieni voi kulkea läpi. Sinun lävitsesi.
Lähetys alkaa. Viisi, neljä, kolme...
Kaksi, yksi.
Lähetämme suorana ennen Euroopan pörssin avautumista.
FTSE:llä oli eilen kuukauden huonoin päivä -
talousteknologiakurssien laskiessa. Tender laski 28 prosenttia.
Vieraanani keskustelemassa yhtiön ahdingosta ovat -
talousjohtaja Whitney Halberstram ja...
-Mikset sinä mennyt? -Eric vaati niin.
Ohjelma on vajonnut alas, kun annatte pörssiyhtiön johtajalle -
yhtä paljon näkyvyyttä kuin rahastonhoitajalle.
Hänellä on salkkunsa, -
minulla analyytikot, tilintarkastajat ja valvontaviranomaiset.
Listaanko ne kerrat, kun valvojat ovat olleet väärässä?
Riittääkö aika?
Ihosi kiiltää kumman paljon noin hillityksi ihmiseksi.
Kuten sanoin, hän ei ole varteenotettava vieras.
Kun hän ei jauha pseudo-MBA-sanasalaattia -
volyymin kasvusta ja dataturvasta, mitä lieneekään, -
suurin osa hänen hämäyksistään ovat pelkkiä panetteluja.
Kun syyttelee kylliksi muita, kukaan ei epäile sinua.
Tuo on herjaavaa. Varokaa vähän.
Hetkinen, hyvät herrat.
Vieraanamme on talousjohtaja suoraan kohun keskeltä, -
Tenderin EMEA-johtaja Tony Day. Tony, tervetuloa ohjelmaan.
Hei, Angela. Kiitos kutsusta. On tärkeää kertoa...
Mitä helvettiä on tekeillä?
Mitä hän ehti muka sanoa?
-Kuka? -Whitney.
Mitä? Oliko Whitney siellä?
Eikö Burgess pehmittänytkään Dayta?
Hän oli siellä, kun saavuimme. Kun lähdimme, Day oli mukana.
Etkä ajatellut kertoa minulle?
Nämä ovat olleet kiireiset 48 tuntia.
Olen asunut ja työskennellyt Länsi-Afrikassa vuosia ja voin sanoa, -
että jotkin omistamiemme yritysten talousrakenteista -
ovat vieraita tilintarkastajille.
Turmiollisempi puoli tässä on se tyypillinen katsantokanta, -
jota länsimaiset instituutiot harjoittavat ennakkoluulojensa ajamana -
ilman objektiivista näyttöä. Kutsun sitä Afrikan pimeä ydin -kliseeksi.
Näen sitä länsimediassa yhtenään.
Puolusteluksi verhottua polemisointia. Älkää viitsikö!
Hitto, mikä paskakasa! En pitänyt sitä minään, -
koska hän suostui haastatteluun.
Hänen lausuntonsa jouduttaisi romahdusta.
Miten nyt saamme uuden tilintarkastuksen?
Toivon sijoittajien tietävän, -
että olemme tehneet kaikkemme ollaksemme mahdollisimman läpinäkyviä.
Minusta on vastenmielistä, että tuotte minut samaan ohjelmaan -
kuin miehen, joka hyötyy levittämistänne valheista.
Anna olla.
Tämä herra ei voi sanoa minusta mitään, mitä en voisi myöntää katsojille.
Hän sanoo, että rahastoni esittää olevansa ristiretkeläinen -
markkinatehokkuuden ja yhteiskunnallisen hyvän puolesta.
En väitä moista. Olen varainhoitaja.
Ainoa käyttöohjelmani on voittomotiivi.
Se ja viettini.
Ne ovat varmaan erottamattomia ja vuotavat elämäni joka osa-alueelle -
niin hyvässä kuin pahassa, usein hyvin pahassa.
Jos haluat väittää yleisölle, että olen paha, minäpä sanon, että olen pahempi.
Tehkää oma päätöksenne.
Mutta älkää päästäkö tuota viereistä tyyppiä pälkähästä -
saman päätöksen takia.
Uskotaan hänestä hyvää. Sanotaan vaikka, että hän puhuu asiaa.
Kumoaisiko se tosiasian, että hänen liiketoimensa on petollinen?
Nyt lankean hänen ansaansa ja suollan lisää sanoja.
Sanon lopuksi enää kaksi. Uusi. Tilintarkastus.
-Suostuisiko Tender siihen? -Tilintarkastus tehdään joka vuosi.
Soita Jacobille heti!
Jacob... Mikä se nimi oli?
Tilintarkastajamme! Jacob... Jacob Oleander!
Soita Jacob Oleanderille heti!
Toistan, että takarivikin kuulee: Uusi tilintarkastus.
-Vauhtia! -Ykköslinja!
Kiitos, kun tulitte keskustelemaan...
Jacob, hei.
Meillä oli mukava ilta taannoin.
Tämä ei ole helppo keskustelu.
Ajattelin, että tarvitset...
En tiedä, mitä ajattelin. Voin vain kuvitella tunteesi.
Tuskin voit.
Paljonko tiesit Whitneyn puuhista Tenderissä?
En mitään. Tiedän vain hänen toimintatapansa.
Mitä tuo tarkoittaa?
Hän palkkasi minut seuralaispalvelusta.
Hänen kaikki assistenttinsa olivat varmaan samasta toimistosta.
Hän esitteli meidät tyypeille, joiden lähelle halusi.
Finanssityypeille, sijoittajille. Olimme kaikki samankaltaisia.
-Nuoria, viattomia, halukkaita. -Tekemään mitä?
Hän sanoi, että se kuvattaisiin joskus.
Kerran lensin Abu Dhabiin. Yksi arabiemiraattilainen mies...
Jonkin pankin johtokunnasta. Al-Majeera...
-Al-Mi'raj. -Al-Mi'raj.
Tiesin vain, että minun piti saada hänet tiettyyn huoneeseen, -
jotta se onnistuisi.
Mitä hän tekee videoilla? Kiristääkö hän ihmisiä?
Kyllä kai. Hän ei käyttänyt sitä sanaa kuulteni.
Anteeksi, eli... Sinä, minä ja Henry. Kuvattiinko se?
Mitä Whitney halusi sinun tekevän meille?
Hän sanoi: "Ole osa heidän elämäänsä."
Hän käyttää hyväkseen hauraita ihmisiä. Olen pahoillani.
-Mitä haluat minusta? -Yas, kuuntele. Tämän verran tiedän.
Olen käyttänyt kroppani joka tuumaa jokaisen sentin eteen.
Vain Jumala voi tuomita minut, eikä häntä ole. En raada enää.
Kontaktit. Ne vaurastuttavat.
Mitä se merkitsee sinulle?
Hyviä pöytiä, lippuja Wimbledoniin? Chiltern paloi.
Haluan tavata ihmisiä. Haluan sen, mitä sinulla on.
-En luota sinuun. -Et, mutta taidat ymmärtää minua.
Ymmärrätkö sinä minua?
Joka kantilta.
Huhuu?
Huhuu... Hei! Näytit sille kusipäälle tänään.
Voinko puhua suoraan? Kaiken tietämäni perusteella -
en uskonut, että pystyisit siihen, mutta se oli hienoa.
Erehdyin. Missä kaikki ovat?
Käskin hakea juotavaa. Tuletko tänne hetkeksi?
Joo.
Kuka hän on?
Saatat seistä jonkin suuren kynnyksellä. Se on sinun, ei minun.
Marvin edustaa minua.
Annan hänen puhua rauhassa. Hän puhuu ytimekkäästi.
Sano vaan pelkuriksi, mutta... Se on helpompaa minulle.
Neiti Stern, asiakkaani herra Tao on ohjeistanut minua -
laatimaan toimeksiantosopimuksen.
Hän siirtää koko osakkuutensa SternTaosta teille.
Puratko kumppanuutemme?
Siirtoilmoitus jätetään asianmukaisille tahoille.
Herra Tao on myös palkannut veroalan ammattilaisen -
varmistaakseen, ettette joudu maksamaan siirrosta veroja.
Eric, mitä sinä teet? Mitä helvettiä tämä on?
Asiakkaani kertoi mainehaitoista, -
jotka voivat vaikuttaa hänen lojaaliuteensa SternTaota kohtaan.
Jos rahasto on vuoden loppuun mennessä tuottoisa, -
hän pyytää, että hänen alkusijoituksensa palautetaan -
hänen tyttäriensä rahastoon.
Koska koroista ei ollut laadittu virallista sopimusta, -
herra Tao luopuu kaikista korvauksista, bonuksista, -
saamisista ja pääomakoroista lähtiessään.
Niin, eikä hautajaisia.
Voitko kertoa, mistä on kyse?
Kun katselin puhettasi...
Luulin, etten voisi olla -
ylpeä kenestäkään muusta kuin itsestäni.
Olen todella... iloinen, että todistit luulon vääräksi.
Miltä suojelet meitä? Kerro minulle.
Oli se mitä hyvänsä.
En halua, että muistat minut sellaisena.
Muistan sinut aina tuollaisena.
Se oli kannattava esiintyminen.
Kurssi nousi vähän Pierpointin takaisinmaksurajasta.
-Hyvin pelattu. -Ferdinand, jätä meidät kahden.
Ilman muuta.
Tukahdutimme sen huteran jutun.
Soitin Jacobille. Vapautin hänet virastaan.
Tender ei enää tarvitse hänen palveluksiaan.
Siihen tarvitaan hallituksen lupa.
Itse asiassa ei.
Teit minusta toimitusjohtajan, joten ilmoitin PRH:lle.
Se oli paha virhe.
-Miksi? -On vain.
-Miksi? -Usko pois, se on...
Et pysty edes kertomaan syytä.
Aletaan haastatella muita tilintarkastajia.
-En suosittele sitä. -Kuule, paskat suosittelustasi.
Mietit kaikessa vain omaa etuasi.
-Teet kai lopulta, mitä teet. -Niin.
Siinä tapauksessa...
Se lienee parasta sanoa näin.
Rakas Henry. Laadin tähän lausuntoon monta alkua.
Vaan korulauseiden aika lienee ohi.
Käytännön vuoksi on tärkeää, että ymmärrät kaiken.
Nyt kun sinut on sotkettu tähän.
Olemme vahvempia yhdessä -
ja meidän pitää kaikin keinoin viivyttää parjaajiamme -
ja vaikeuttaa heidän elämäänsä, kun lähestymme tavoitettamme.
AX 612, LL 234.
Meitä tullaan syyttämään rikollisuudesta.
Tarinamme yksityiskohtien esittäminen näin on ennakkoluuloista.
Se ei estä heitä syyttämästä minua ja meitä.
Ja sen myötä sinua.
Näetkös, rakas Henry, sangossani on reikä.
Suomennos: Liina Härkönen Iyuno